Om Løvsspringstiden hos Afkommet af Bøge 

 med forskellig Løvspringstid. 



Af 



G. Raunkiær. 



Det er en bekendt Sag, at der kan være ret stor Forskel hos 

 Bøgene i en Skov med Hensyn til Løvspringstid; i Sammenligning 

 med Hovedmængden af Individerne, der springer ud omtrent 

 samtidigt, er der flere eller færre Individer, der springer ud tidligere, 

 medens andre først springer ud kortere eller længere Tid efter de 

 øvrige. Det er naturligt, at man særligt har iagttaget og mærket 

 sig de tidligt udsprungne Individer; og det er vist en almindelig 

 Erfaring, at saadanne tidlige Bøge ikke blot et enkelt Aar springer 

 tidligt ud, men springer tidligt ud hvert Aar — hvad enten Grunden 

 dertil ligger i Individets Natur eller skyldes Kaarene, Voksestedets 

 Natur. 



For selv at gøre Erfaringer angaaende disse Spørgsmaal mær- 

 kede jeg i Foraaret 1902 i Jonstrup Vang 10 Træer, der det paa- 

 gældende Foraar sprang betydelig tidligere ud end Hovedmassen 

 af Skovens Bøge. For saa vidt muligt at kunne se bort fra Jord- 

 bundens Indflydelse og Individernes Alder valgtes blandt de 

 tidligt udsprungne Individer Træer i forskellig Alder og samtidig 

 saaledes, at et mærket Træ med tidligt Løvspring stod sammen 

 med og ganske under samme Forhold som Træer med almindelig 

 Udspringstid og var af samme Alder som disse. 



Af de 10 mærkede Træer blev uheldigvis de fire fældede i den 

 følgende Vinter; men der blev altsaa dog 6 tilbage. Disse 6 Træers 

 Løvspringstid fulgte jeg i de følgende to Aar, 1903 og 1904, og med 

 det Resultat, at de alle vedblev at springe tidligt ud. Min Hensigt 

 var dernæst at indsamle Frugter af disse mærkede Individer for 

 at faa Lejlighed til at prøve Afkommet med Hensyn til Løvsprings- 

 tid; men nogle af Træerne frembragte ikke Frugt, fordi de var for 



